Jonas Vytautas Bruveris

Jonas Vytautas Bruveris (1939 m. kovo 19 d. Medikuičiuose, Joniškio valsčiuje – 2023 m. kovo 18 d. Vilniuje)Audronė Jurkėnaitė-Epih. Jonas Vytautas Bruveris. Visuotinė lietuvių enciklopedija. 2018-08-01. Nuoroda tikrinta 2023-03-18.Mirė muzikologas, profesorius Jonas Vytautas Bruveris. Delfi. 2023-03-18. Nuoroda tikrinta 2023-03-18. – Lietuvos muzikologas, pedagogas.

 Biografija 
1956 m. baigė Joniškio vidurinę mokyklą, 1960 m. – kompoziciją Juozo Tallat-Kelpšos muzikos mokykloje (Juozo Karoso klasė). 1960–1965 m. LSSR konservatorijoje studijavo muzikologiją (Juozo Gaudrimo klasė), 1966–1969 m. muzikos estetiką Leningrado Nikolajaus Rimskio-Korsakovo valstybinės konservatorijos aspirantūroje. 1973 m. apgynė menotyros mokslų kandidato disertaciją „M. K. Čiurlionio kūrybos estetinės problemos“.https://old.lks.lt/index24f4.html?page=jonas-vytautas-bruverishttp://www.mokslas.mii.lt/mokslas/SRITYS/duom00.php?pav=B&sritis=H 

Nuo 1969 m. dėstė LTSR konservatorijos Muzikos istorijos katedroje; nuo 1979 m. docentas, 2010 m. LMTA profesorius.

1975–1980 m. ir 1986–1992 m. LSSR valstybinio operos ir baleto teatro (nuo 1990 m. Lietuvos operos ir baleto teatras) literatūros skyriaus redaktorius. 1981–1984 m. dėstė Bratislavos Komenskio universitete (Univerzita Komenského v Bratislave). 1992–1996 m. Lietuvos teatro, muzikos ir kino muziejaus direktorius.

„Lietuviškosios tarybinės enciklopedijos“ (nuo III t.) ir „Tarybų Lietuvos enciklopedijos“ (II-IV t.) mokslinis konsultantas, straipsnių autorius, „Visuotinės lietuvių enciklopedijos“ (nuo VII t.) Mokslinės redakcinės tarybos narys ir recenzentas, straipsnių autorius. 1993–1999 m. LMTA Senato pirmininkas. Nuo 1993 m. Lietuvos Franco Šuberto draugijos pirmininkas. 2009–2012 m. Lietuvos Vyriausybės kultūros ir meno premijų komisijos pirmininkas.https://e-seimas.lrs.lt/portal/legalAct/lt/TAP/TAPIS.9209 Parašė straipsnių apie lietuvių ir užsienio muziką.

 Bibliografija 
 Mikalojus Konstantinas Čiurlionis: biografinė apybraiža. - Kaunas: Šviesa, 1973. - 94 p.: iliustr.
 Čiurlioniui – 100. - Vilnius: Vaga, 1977. - 348 p.: iliustr.
 Kiprui Petrauskui 100. - Vilnius: Vaga, 1988. - 171 p.: iliustr. - ISBN 5-415-00082-8
 Opera / Lietuvos operos ir baleto teatras. - Vilnius: ALS, 1996. - 16 p.: iliustr. - ISBN 9986-761-02-6
 Birutė Almonaitytė: dainininkės gyvenimas, kūryba, mintys, bičiulių žodžiai. - Vilnius: Kriventa, 1999. - 190 p.: iliustr. - ISBN 9986-9173-7-9
 Lietuvos nacionalinis operos ir baleto teatras. - Vilnius: Mokslo ir enciklopedijų leidybos institutas, 2006. - 591 p.: iliustr. - ISBN 5-420-01583-8
 Muzikos žemyno keliais: straipsnių rinkinys / Jonas Vytautas Bruveris, sud. Rūta Gaidamavičiūtė. - Vilnius: LMTA, 2014. - 603 p.: iliustr. - ISBN 978-609-8071-14-6
 Lietuvių muzikos istoriniai kontekstai: teorinis sintetinis mokslo darbas. - Vilnius: Lietuvos muzikos ir teatro akademija, 2014. - 378 p.: iliustr. - ISBN 978-609-8071-18-4

 Įvertinimas 
 1989 m. LSSR nusipelnęs meno veikėjashttps://e-seimas.lrs.lt/portal/legalAct/lt/TAD/886259d16b2f11e5b316b7e07d98304b
 2006 m. Vytauto Landsbergio premija
 2006 m. Lietuvos nacionalinė kultūros ir meno premija
 2012 m. Ordino „Už nuopelnus Lietuvai“ Riterio kryžius https://e-seimas.lrs.lt/portal/legalAct/lt/TAD/TAIS.429391
 2015 m. Onos Narbutienės premija

 Šaltiniai 

Kategorija:Lietuvos nacionalinės kultūros ir meno premijos laureatai
Kategorija:Lietuvos muzikologai
Kategorija:Lietuvos kultūros veikėjai
Kategorija:Lietuvos dėstytojai
Kategorija:Lietuvos muziejų direktoriai
Kategorija:Lietuvos enciklopedininkai